Holmcultram Abbey

Holmcultram Abbey (også skrevet Holm Cultram Abbey eller Holme Cultram Abbey) var et kloster tilhørende Cistercienserordenen som ble grunnlagt i 1150 i hva som i dag er den engelske landsbyen Abbeytown i Cumbria. Den gang det ble grunnlagt var det dog på et område som var eid av kong David I av Skottland, og som sammen med sin sønn Henry opprettet klosteret. Dets moderhus var Melrose Abbey i Melrose i Skottland, i seg selv knyttet til klosteret Cîteaux i Frankrike. Holmcultram Abbey etablerte selv et datterhus med Grey Abbey i Nord-Irland i 1193.

Henrik II av England gjorde krav på området i 1157 og klosterets skotske opprinnelse beskyttet det deretter ikke fra angrep fra skotter. Klosteret ble angepet en rekke ganger fra 1216 og framover. Et angrep i 1319 var særlig hardt. Klosteret ble oppløst i 1538 da sognet søkte om og fikk tillatelse for å bruke kirken.

Av klosterbygningene er ingenting blitt bevart. Den tidligere klosterkirken ble rammet av en rekke ulykker, blant annet at tårnet raste ned i 1600. Utbedringene etter ødeleggelsene har ikke forhindret at bygningene gradvis har minsket i størrelse, innbefattet de første seks nisjene av midtskipet, uten sideskip. I tillegg ble taket senket til en etasjes høyde og det har vært to større utbedringer i 1883 og 1913. Dette har etterlatt en bygning som er stor nok til å fortsette å tjene som sognekirken for Abbeytown den dag i dag.

Kirken ble meget skadet av ildspåsettelse den 9. juni 2006 hvor de originale nedtegnelsene til klosteret ble ødelagt, inkludert cartularium (avskrifter av grunnleggelse, rettigheter, familieforhold og lignende).

Referanser

Litteratur 
 New, Anthony (1985): A Guide to the Abbeys of England and Wales. London: Constable ISBN 0 09 463520 X
 Robinson, David (red.) (2002): The Cistercian Abbeys of Britain. London: B.T. Batsford ISBN 0 7134 8727 5

Eksterne lenker 
 Bilder av kirken før og etter brannen
 British History Online: The Register and Records of Holm Cultram: den komplette teksten av cartularium og andre tekster fra klosteret
 Solway Plain past and present – The Abbey 

Klostre i England
Cistercienserordenens klostre
Katolske klostre
Ruiner i England
Klosterruiner